b'\n_START_ARTICLE_\nManja \xc5\xbdugman\n_START_SECTION_\n\xc5\xbdivljenjepis\n_START_PARAGRAPH_\nLeta 1996 je z opravljeno maturo zaklju\xc4\x8dila srednje\xc5\xa1olsko izobra\xc5\xbeevanje na Prvi gimnaziji Maribor. Na Pedago\xc5\xa1ki fakulteti Univerze v Mariboru je \xc5\xa1tudirala slovenski jezik s knji\xc5\xbeevnostjo. \xc5\xa0tudij je zaklju\xc4\x8dila z diplomskim delom Slogovna analiza nagrobnih napisov in njihovih variant v zahodnem delu Slovenskih goric. Zaposlena je kot profesorica sloven\xc5\xa1\xc4\x8dine na O\xc5\xa0 Ledina v bolni\xc5\xa1ni\xc4\x8dnih \xc5\xa1olskih oddelkih (na Pediatri\xc4\x8dni kliniki v Ljubljani). Ukvarja se s snovanjem novinarskih prispevkov (kulturno novinarstvo, popotni\xc5\xa1ki/reporta\xc5\xbeni prispevki), pi\xc5\xa1e otro\xc5\xa1ke uganke ter poezijo za otroke in odrasle. _NEWLINE_Delo_NEWLINE_Poezijo je objavila v revijah Locutio , Vsesledje, Vpogled, Novi zvon, Mentor, Rp. Lirikon 21, Slovensko glasilo (revija Slovenske zveze na \xc5\xa0vedskem), njene pesmi je mo\xc5\xbeno prebrati v sarajevski reviji Odjek  ter na spletnih straneh Kulturnega dru\xc5\xa1tva Novo Sarajevo in na spletnih straneh revije Rast. Otro\xc5\xa1ke uganke je objavila v reviji Trobentica (Pre\xc5\xa1ernova dru\xc5\xbeba), od leta 2008 do 2012 pa jih je redno objavljala v reviji Ringarajine iskrice. Od leta 2006 do 2010 je \xc5\xbeivela in ustvarjala v Sarajevu v Bosni in Hercegovini, kjer je sodelovala v Slovenskem kulturnem dru\xc5\xa1tvu Cankar, v \xc5\xa1olskem letu 2012/2013 je \xc5\xbeivela v Var\xc5\xa1avi na Poljskem, od koder se je z novinarskimi prispevki redno javljala v \xc5\xa0olskih razgledih, ob\xc4\x8dasno v \xc4\x8dasopisu Ve\xc4\x8der, na spletnih straneh Dela ter RTV Slovenija. Prispevke s podro\xc4\x8dja vzgoje in izobra\xc5\xbeevanja je od leta 2006 do 2018 objavljala v strokovnoinformativnem \xc4\x8dasniku \xc5\xa0olski razgledi. Je \xc4\x8dlanica kulturnega dru\xc5\xa1tva Mariborska literarna dru\xc5\xbeba, Lektorskega dru\xc5\xa1tva Slovenije in Dru\xc5\xa1tva slovenskih literarnih kritikov. Literarne kritike objavlja v revijah Ampak, Rast, Tretji dan, Zvon, na spletni strani Koridor - kri\xc5\xbei\xc5\xa1\xc4\x8da umetnosti in spletnem portalu Dobre knjige.'